Sicut indubitanter fides credencium tenet, ita Christi benignitas mortalibus consulit, ut ex bonis temporalibus, que lege mortis amissuri sunt, mansura perennis vitæ premia sibi valeant preparare, ut scriptum est: «Sivicie viri redemcio anime ejus.» Quapropter nos, in Dei nomine, elemosinarii, Girardus et Giroardus, presbiter, et Narduinus, presbiter, vuadiatores, nos donamus Deo et sanctis ejus apostolis Petro et Paulo, in monasterio Cluniaco, ipso nobis jubente, quasdam res juris illius, pro remedio anime ejusdem, nomine Aia, femina defuncta, ut cunctis in commune proficiat; que sunt site in pago Matisconense, in villa is nominibus Noclas: oc sunt vinea et campus et pratus; vinea terminat a mane terra Abono, a medio et a sero vias pullicas, a cercio terra Adzelini, infra isto medietate; pratus terminat a mane pasquerio, de duas partes ad ipso Sancti Petri, a cercio terra Adalgerio, infra isto terminio totum; campus terminat a mane via pullica, a medio terra Raginol, a sero Ingelber, presbiteri, a circio Otber, infra isto terminio totum; ut rectores predicti cenobii Cluniensis de isdem rebus faciant in omnibus quit voluerint. Similiter donat Girardus ad ipso monasterio Sancti Petri et Sancti Pauli campos duos in villa Varengo vocant; terminat unus campus a mane terra Acdoar, a medio Sancti Petri, a sero de ipsa ereditate, a cercio Custan et Jotselmo et Adimar, habet in lonco perticas XX, in lato XIIII: alius campus terminat a mane terra Ingelber, a medio et a sero Bererio, a cercio vi[a] pullica. Infra istas terminaciones totum; ut rectores predicti cenobii Cluniensis de isdem rebus faciant quit voluerint. S. Girar et Giroar, presbiter, et Narduini, presbiteri, qui fierint et firmare rogaverint. S. Anselar, Adimer, Eva, consencientes, Rotbert, Arnolt, Ansoeno. Data Eiminus, presbiter, kal. jun. annos XXVIII tempore Lotario rege.